ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id ms ms nl id id pl id id id id id id id id id id id ms id id id ms ms ms ms ms id hbs_lat ms id ms ms id ms id id id ms de id id ms id id ms id ms id ms ms id id ms id ms ms ms id id id ms id id uz ms ms ms es id id id cs ms ms ms ms id id id eo id eo id ms sl ms ms id fi it fr ms it fr en id id hy hy hy ms ms en en en en en en en id ms ms id id en id id jv ms id id it es id id en id ms ms ms ms ms ms
Masalah Selepas Bersalin Ini TAK Boleh Pandang Remeh! Awasi 11 Tanda
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ibu, Jaga-jaga Dengan 11 Tanda Bahaya Selepas Bersalin Ini!
Ditulis oleh Asyikin Md Isa Disemak pada 20/06/2022
Disemak secara perubatan oleh Dr. Joseph Tan
Melahirkan anak ke dunia dengan selamat adalah perkara yang paling menggembirakan. Walau bagaimanapun, terdapat kemungkinan berlaku masalah selepas bersalin kepada anda.
Ayuh kita lihat perkara yang perlu anda berikan perhatian.
Untuk mendapatkan lebih banyak info tentang Kehamilan, sila dapatkannya di sini.
Simptom dan tanda masalah selepas bersalin yang perlu diketahui
Jika anda mengalami mana-mana keadaan berikut, segeralah berjumpa doktor:
Keadaan ini boleh berlaku kepada wanita yang bersalin secara normal. Biasanya disebabkan oleh jangkitan kuman pada jahitan selepas beranak.
Elakkan memicit bisul pada faraj kerana ia akan memburukkan lagi jangkitan pada faraj. Selain itu, kurangkan bergerak dan gunakan seluar dalam longgar supaya keadaan tidak menjadi lebih teruk.
Segera dapatkan nasihat doktor untuk rawatan yang betul.
2. Jangkitan luka pembedahan, antara masalah selepas bersalin
Jika bersalin secara caesarean, anda perlu berwaspada tentang parut perut.
Sentiasa berunding dengan doktor selepas pembedahan dan maklumkan jika mengalami keadaan seperti:
Kesakitan yang teruk pada luka pembedahan
Parut pembedahan berdarah, bengkak atau keluar cecair
Perut kembung dan rasa kenyang
Ini kerana ia boleh menjadi petanda keradangan pada luka pembedahan.
3. Keluar nanah dari faraj
Satu lagi tanda bahaya perlu anda perhatikan ialah nanah keluar dari faraj. Keadaan ini mungkin menunjukkan jangkitan pada perut atau peritonitis.
Jangkitan ini boleh berlaku sama ada selepas bersalin normal atau pembedahan cesarean.
Peritonitis adalah keadaan yang sangat berbahaya. Sekiranya tidak dirawat dengan segera, jangkitan boleh merebak ke buah pinggang, usus dan hati.
Masalah selepas bersalin #4. Pendarahan berlebihan
Dalam tempoh nifas atau pendarahan lochia, anda akan mengeluarkan sejumlah darah seperti haid yang berlangsung sehingga 6 minggu atau 42 hari.
Namun, jika darah yang keluar terlalu banyak maka anda harus sedar tentang keadaan bahaya ini.
Segera dapatkan nasihat doktor jika pendarahan berlebihan disertai dengan gejala seperti:
Pening dan sakit kepala
Sakit teruk bahagian bawah abdomen
Bau busuk pada faraj
Keadaan ini boleh jadi petanda rahim membengkak atau terdapat sisa-sisa plasenta yang tertinggal di dalamnya.
5. Kerap berasa dahaga tetapi kurang kencing
Anda juga perlu berhati-hati jika sering berasa dahaga tetapi kurang membuang air kecil. Lebih-lebih lagi jika anda mengalami kesakitan dan kesukaran kencing.
Segera dapatkan nasihat doktor jika anda mengalami ini kerana ia boleh menjadi tanda jangkitan.
6. Loya, muntah dan hilang selera makan
Pada trimester pertama kehamilan, keadaan ini mungkin semula jadi untuk dialami. Tetapi jika ia berlaku selepas melahirkan anak, anda perlu berhati-hati.
Loya, muntah dan hilang selera makan juga merupakan masalah lepas bersalin, seperti jangkitan pada rahim.
Masalah selepas bersalin #7. Tekanan darah tinggi (preeklampsia)
Selepas beranak, keadaan tubuh perlu dipantau secara berkala oleh doktor dan jururawat – seperti memeriksa suhu badan dan tekanan darah.
Ia untuk mengelakkan jangkitan dan preeklampsia. Walaupun jarang berlaku, keadaan ini boleh membawa maut.
Masalah preeklampsia adalah keadaan tekanan darah meningkat secara drastik selepas bersalin. Jika tidak dirawat dengan segera, ini boleh menyebabkan risiko strok, sawan dan juga kematian.
8. Sakit kepala atau migrain teruk, antara masalah selepas bersalin
Anda berisiko mengalami sakit kepala pada minggu pertama selepas bersalin. Ini biasanya berlaku disebabkan oleh perubahan hormon, tekanan dan keletihan.
Walau bagaimanapun, berhati-hati jika anda mengalami sakit kepala atau migrain teruk kerana ia boleh menjadi tanda preeklampsia.
Segera dapatkan nasihat doktor jika sakit kepala disertai dengan gejala seperti:
Bengkak muka, tangan dan kaki
Keadaan ini boleh berlaku jika terdapat penyumbatan pada saluran darah di paru-paru (embolisme pulmonari).
Ini disebabkan oleh air ketuban yang masuk dalam saluran darah, dibawa ke paru-paru dan menyebabkan penyumbatan.
Keadaan biasanya berlaku sejurus selepas bersalin dan boleh berisiko untuk kematian.
Payudara bengkak akan terasa sakit dan berat. Ini biasanya berlaku dari hari pertama selepas bersalin kerana peningkatan aliran darah dan pengeluaran susu.
Jika tidak menyusukan bayi dengan segera, payudara yang bengkak akan menyebabkan demam dan mengurangkan bekalan susu anda pada hari-hari berikutnya.
Berhati-hati jika bengkak ini disertai dengan rasa terbakar dan permukaan kulit menjadi merah – tanda jangkitan pada payudara (mastitis).
Selain fizikal, terdapat juga tanda bahaya psikologi selepas beranak kesan perubahan fizikal, hormon hingga aktiviti harian. Akibatnya, ibu berisiko mengalami gangguan kemurungan dan baby blues.
Jika mengalami masalah selepas bersalin seperti baby blues, anda akan sukar mengawal emosi dan mudah menangis atau marah kerana perkara kecil. Dalam kes lebih teruk, ia boleh menyebabkan perkara seperti:
Sakit pada bahagian badan tertentu tanpa sebab
Hilang semangat untuk hidup
Mahu mencederakan diri sendiri atau bayi baru lahir
Sekiranya anda berada dalam situasi di atas atau mempunyai kebimbangan jika diri mengalami masalah lepas bersalin, berjumpalah dengan doktor untuk lebih kepastian.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Postpartum complications: What you need to know. https://www.mayoclinic.org/healthy-lifestyle/labor-and-delivery/in-depth/postpartum-complications/art-20446702, Accessed on Jan 16, 2022
Warning Signs Of Health Problems After Birth. https://www.marchofdimes.org/pregnancy/warning-signs-of-health-problems-after-birth.aspx, Accessed on Jan 16, 2022
7 Common Postpartum Conditions New Mothers Should Know About. https://www.dignityhealth.org/articles/7-common-postpartum-conditions-new-mothers-should-know-about,  Accessed on Jan 16, 2022
Thompson JF, Roberts CL, Currie M, Ellwood DA. Prevalence and persistence of health problems after childbirth: associations with parity and method of birth. Birth. 2002 Jun;29(2):83-94. doi: 10.1046/j.1523-536x.2002.00167.x. PMID: 12051189. https://pubmed.ncbi.nlm.nih.gov/12051189/, Accessed on Jan 16, 2022
Pregnancy: Physical Changes After Delivery. https://my.clevelandclinic.org/health/articles/9682-pregnancy-physical-changes-after-delivery, Accessed on Jan 16, 2022
Postpartum Psychiatric Disorders. https://womensmentalhealth.org/specialty-clinics/postpartum-psychiatric-disorders/?doing_wp_cron=1474170352.0099649429321289062500, Accessed on Jan 16, 2022
A Sabharwal, MBChB FRCA, GM Stocks, BSc MB BS FRCA, Postpartum headache: diagnosis and management, Continuing Education in Anaesthesia Critical Care & Pain, Volume 11, Issue 5, October 2011, Pages 181–185, https://doi.org/10.1093/bjaceaccp/mkr025, Accessed on Jan 16, 2022
Lepas Bersalin Kerap Berpeluh Waktu Tidur Malam? Ibu Boleh Cuba 5 Cara Ini
PENTING! Ibu Baru Bersalin Kena Pilih Seluar Dalam Yang Betul, Kalau Tak Nanti Luka Lambat Baik
Ditulis oleh Asyikin Md Isa Disemak pada 20/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.